open-index/open-wikipedia-markdown huggingface dataset:
Hrísey

**Hrísey** on saari Islannin pohjoisrannikolla. Se sijaitsee noin 35 kilometriä Akureyrin taajamasta pohjoiseen. Ennen vuotta 2004 saari muodosti oman kuntansa, mutta nykyään se kuuluu Akureyriin. Saaren kokonaispinta-ala on noin 7,7 neliökilometriä, pituudeltaan saari on noin 7 kilometriä pitkä ja leveimmältä kohdaltaan noin 2,5 kilometriä leveä. Se on varsin tasainen, korkein kohta on 110 metriä merenpinnasta. Vuonna 2019 saaren suurimmassa asutuskeskuksessa, Hríseyssä, asui 167 asukasta.

Hrísey on ollut asuttuna melkein yhtä kauan kuin Islanti, ja se mainitaan vanhoissa saagoissa. Kauppa ja kalastus ovat olleet sen pääelinkeinot alusta asti. 1800-luvulla norjalaiset ja ruotsalaiset perustivat sinne sillinsuolaustehtaan, mikä toi lisää työpaikkoja. Saarelaiset perustivat myös omia kalankäsittelytehtaitaan. Ylikalastus verotti kalakantoja, ja viimeinen pakastamo sulki ovensa vuonna 1999.

## Lähteet

## Aiheesta muualla
Post-EPS

EUMETSAT Polar System'in seuraaja eli **Post-EPS** eli **EPS-SG** on EUMETSAT:in kaavailema polaariradan sääsatelliitti. Vuonna 2012 satelliittiperhe tunnetaan paremmin nimellä METOP Second Generation. Ensimmäinen tällainen satelliitti lentänee vuonna 2018 tai 2020. 

## Toteutus
Satelliitit suunnitellaan ESA:n johdolla. Saksan liikenneministeriö, DLR ja Ranskan CNES ovat päärahoittajia. 

## Tekniikkaa
Satelliitit lentävät 817 km korkeilla aurinkosynkronisilla radoilla, kukin satelliitti ylittää ekvaattorin klo 9:30 paikallista aikaa.

## Vaikea aloitus
Siinä piti olla yhdysvaltalaisen NOAA:n panostus muutamien mittalaitteiden muodossa, mutta vuoden 2011 lopulla NOAA vetäytyi hankkeesta omien talousongelmiensa vuoksi. Post-EPS on suuressa roolissa yhdysvaltalaisessa Joint Polar Satellite Systemissä (JPSS), joka on sotilaallinen sääsatelliittijärjestelmä.

Kesällä 2011 hankkeen rahoitussuunnittelu koki takaiskun, kun EUMETSATin neuvosto ei saanut aikaan päätöstä ohjelman toteuttamisesta. EU:n talouskriisimaat Kreikka ja Postugali, sekä Itävalta ja Espanja estivät päätöksen teon.  Kesällä 2012 EUMETSAT pyrkii aikaansaamaan satelliittien rahoituspäätöksen.

## Mittalaitteet
Satelliittien mahdolliset instrumentit ovat
*Visible/Infrared Imaging (VII) 
*Low Light Imaging (LLI) 
*Infrared Sounding (IRS) 
*Microwave Sounding (MWS) 
*Radio Occultation (RO) 
*Nadir viewing UV/VIS/NIR - SWIR Sounding (UVNS) 
*Multi-viewing, -channel, -polarisation Imaging (3MI) - kuvaava instrumentti 
*Scatterometry (SCA) - skatterometri
*Microwave Imaging (MWI) - mikroaaltokuvataminen
*Radiant Energy Radiometry (RER) 
*Space Environment Monitor (SEM) - avaruussääinstrumentti
*Data Collection System (DCS) 
*Search and Rescue (S&R), COSPAS-SARSATin meripelastustransponderit

## Lähteet
Doubleback

**Doubleback** on ZZ Topin kappale vuodelta 1990. *[[Recycler]]* -albumilla julkaistu kappale esitetään *[[Paluu tulevaisuuteen III]]* -elokuvassa.

## Lähteet

## Aiheesta muualla
* Discogs
The Beguiled

**The Beguiled** voi tarkoittaa seuraavia:

* *[[Korpraali McB]]* (*The Beguiled*), Don Siegelin elokuva vuodelta 1971
* *[[The Beguiled (vuoden 2017 elokuva)|The Beguiled]]*, Sofia Coppolan elokuva vuodelta 2017.
Heimaey

**Heimaey** on Islannin etelärannikolla sijaitsevien Vestmannasaarten pinta-alaltaan ja väkiluvultaan suurin saari. Se sijaitsee noin 7,5 kilometriä Islannin pääsaaresta ja sillä on noin 4&nbsp;000 asukasta. Pinta-ala on 13,4 neliökilometriä. Vuonna 1973 saarella tapahtui tulivuorenpurkauksia.

## Lähteet

## Aiheesta muualla
Bryan Vera

**Bryan Lee Vera** (s. 28. joulukuuta 1981) on yhdysvaltalainen ammattilaisnyrkkeilijä. Hän on esiintynyt *[[Contender – Haastaja]]* -tositelevisiosarjan kolmannella kaudella.

## Ura
Vera aloitti uransa Texasissa, jossa hän asuu. Hän voitti uransa ensimmäiset 14 ottelua, joista hän voitti muun muassa IBA-liiton Intercontinental-vyön ja Texasin mestaruusvyön.

## Contender – Haastaja
Bryan Vera osallistui Haastajan kolmannelle kaudelle. Mukaan hän pääsi tilastolla 14(9)-0-0.

Ensimmäisessä ottelussa hän kohtasi amatöörikehissä kohtaamansa Jaidon Codringtonin. Vera kantoi kaunaa kyseisestä tyrmäystappiosta. Ottelu päättyi Veran tappioon, kun Codrington tyrmäsi hänet toisessa erässä. Vera poistui ohjelmasta uransa ensimmäisen tappionsa kera.

## Uran jatko
Haastajan finaaleissa Vera kohtasi entisen joukkuetoverinsa Max Alexanderin illan aloitusottelussa. Vera vei yksimielisen pistevoiton Alexanderista.

Veran suosio nousi hänen tyrmättyään tuolloin voittamattoman Andy Leen (15(12)-0-0). Vera tipahti kanveesiin ensimmäisessä erässä, mutta onnistui tyrmäämään Leen ottelun 7. erässä.

Vera koki tappiot James Kirklandia, Craig McEwania ja Isaac Rodriguezia vastaan.

Kolmannen erän tyrmäysvoitto Sebastien Demersiä vastaan palautti Veran uran raiteilleen. Ura koki uuden pysähdyksen, kun Maksym Bursak voitti Veran yksimielisin pistein Ukrainassa.

Vera palautti uransa jälleen raiteilleen voittaessaan Haastajan ensimmäisen tuotantokauden voittajan, sekä entisen WBC-liiton maailmanmestarin Sergio Moran.Vera voitti ottelun täpärästi pistein 96-94, 96-94 ja 94-96. Vera otti myös helpon voiton Eloy Suarezia vastaan tyrmäten tämän 8. erässä.

Veran seuraava isonluokan ottelu oli Andy Lee'tä vastaan. Tämä uusinta-ottelu päättyi Leen yksimieliseen pistevoittoon.

Vera otti paluuottelussaan voiton Taronze Washingtonista pistein ja kohtasi uudelleen Sergio Moran, ottaen toisen täpärän pistevoiton entisestä maailmanmestarista. Tästä ottelusta Vera voitti WBO NABO-mestarivyön.

## Lähteet
Drangey

**Drangey** on Pohjois-Islannissa, keskellä Skagafjörðurin vuonoa sijaitseva pieni saari. Saari on jäänne muinaisesta tulivuoresta ja sen jyrkät kallioiset rannat kohoavat 168 metrin korkeuteen. Saarella pesii noin 200&nbsp;000 lintua.

## Lähteet

## Aiheesta muualla
Eldey

**Eldey** on pieni saari, joka sijaitsee noin 10 kilometriä Reykjanesin niemimaasta, lounais-Islannissa. Saaren pinta-ala on noin kolme hehtaaria ja korkeus 77 metriä. Saari tunnetaan yhtenä maailman suurimpana suulien pesimäalueena. Maailman viimeinen tunnettu siivetönruokkipari yritti pesiä Eldeyllä, kunnes emolinnut tapettiin vuonna 1844.

## Lähteet

## Aiheesta muualla
James Sharples

**James Sharples** (1751 tai 1752 Lancashire, Englanti – 26. helmikuuta 1811 New York, Yhdysvallat)
oli muotokuviin ja pastellimaalauksiin erikoistunut englantilainen taiteilija, joka muutti Yhdysvaltoihin vuonna 1794.

Sharples syntyi vuoden 1750 tienoilla, ja hänestä piti tulla katolinen pappi. Tajuttuaan, ettei kyseinen ammatti sovikaan hänelle, Sharples ryhtyi taiteilijaksi. Hänen sukuunsa kuului lukuisia menestyviä taiteilijoita, mukaan lukien hänen kolmas vaimonsa, Ellen Sharples. Hän meni kolmesti naimisiin, ja hänellä oli neljä lasta, joista kaksi Ellenin kanssa. Sharplesin teoksia oli ensimmäistä kertaa esillä 1779, kun Lontoon Royal Academy of Artsiin otti niitä näyttelyynsä. Hän päätti lähteä Englannista sen jälkeen, kun hän meni naimisiin ranskalaissukuisen Ellen Sharplesin kanssa, jolla oli yhteydet Yhdysvaltoihin. Matkan varrella Sharplesien aluksen kaappasi Ranskan valtio, ja perhe joutui viettämään seitsemän kuukautta Brestissä, Cherbourgin kaupungin lähellä Ranskassa. Sharples perheineen kuitenkin pääsi New Yorkiin vuonna 1796, ja hänestä tuli heti suosittu pienien pastellimuotokuviensa ansiosta. Yhdysvalloissa asuessaan hän liitti toisen S-kirjaimen nimensä perään, ja täten hänet tunnetaan Amerikassa aina nimellä James Sharpless.

Sharplesin ura perustui vuonna 1794 siihen, että hän tarjoutui maalaamaan paikallisten ja kansallisten poliitikkojen muotokuvia ja houkutteli uusia asiakkaita näyttämällä näille alkuperäisiä maalauksia. Sharplesin maine johtuu osittain siitä, että hän sai maalata Yhdysvaltain ensimmäisen presidentin George Washingtonin muotokuvan vuonna 1796. Sivukuva oli niin suosittu, että Sharplesin vaimo Ellen ja tytär Rolinda joutuivat tekemään siitä paljon kopioita, jotta kysyntä tyydytettäisiin. Yksi kopioista pääsi Yhdysvaltain National Portrait Galleryn taidegalleriaan. Sivukuvista Sharplesit pyysivät 15 dollaria ja kasvokuvista 25 dollaria. Asiakkaita olivat muun muassa George Washington, Thomas Jefferson, Hester Thrale, Joseph Priestley, James Madison, Dolley Madison ja John Adams.

Jouduttuaan vaikeuksiin perheen Bathissa sijaitsevan talon vuokramaksun vuoksi Sharplesit palasivat Englantiin 1801, jolloin Ranskan vallankumoussodat viivyttivät perheen paluun Amerikkaan. Sharplesin kaksi poikaa palasi vuonna 1806, ja heidän jälkeen perheen tyttäret vanhemmat kolme vuotta myöhemmin. James Sharples kuoli sydänvaivoihin vuoden 1811 äärimmäisen kylmän talven aikana, minkä jälkeen perhe päätti palata Englantiin. Ainoastaan Sharplesin toisena syntynyt poika Felix jäi Amerikkaan.

## Lähteet
Tyler Biggs

**Tyler Biggs** (s. 30. huhtikuuta 1993 Binghamton, New York) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa Miami RedHawksin joukkuetta, joka pelaa NCAA:n I-divisioonassa Central Collegiate Hockey Associationissa.

Biggs on voittanut kultaa alle 18-vuotiaiden MM-kilpailuissa vuosina 2010 ja 2011. NHL-seura Toronto Maple Leafs varasi hänet numerolla 22 .

Hänen isänsä Don Biggs pelasi NHL:ssä yhteensä 12 ottelua Minnesota North Starsin ja Philadelphia Flyersin joukkueissa.

## Lähteet
Lundey

**Lundey** on pieni asumaton saari Islannin länsirannikolla, lähellä Reykjavikia. Se on noin 400 metriä pitkä ja 150 metriä leveä, ja kohoaa 14 metriä merenpinnan yläpuolelle. Saarella pesii useita merilintulajeja, kuten lunneja, joista saari on myös saanut nimensä.

## Lähteet
Parestesia

**Parestesia** on ihoaistimus ilman fyysistä ärsykettä, joka aiheuttaisi sen. Se voi olla esimerkiksi kihelmöintiä, pistelyä tai tunnottomuutta. Puutuminen on yleinen parestesian muoto, mutta myös esimerkiksi harha-aistimus, että ihon alla ryömisi hyönteisiä, lasketaan parestesiaksi. Tuntemukseen ei usein liity näkyvää fyysistä reaktiota. Sana parestesia tulee kreikan kielen sanoista *para* ("epänormaali") ja *aisthesia* ("tunne").

Parestesia voi olla tilapäistä tai pitkäaikaista. Jos oire on tilapäinen, se voi johtua esim. hyperventilaatiokohtauksesta tai paniikkikohtauksesta. Eräät lääkkeet saattavat aiheuttaa sivuvaikutuksena parestesiaa. Yksi kroonisen parestesian syistä on neuropatia.
## Lähteet
Damocloidit

**Damocloidit** ovat pikkuplaneettoja, jotka kiertävät hyvin eksentrisillä (soikeilla) ja inklinoituneilla (kaltevilla) radoilla. Niiden keskietäisyys on samantapainen kuin kentaureilla, mutta ne eivät täytä IAU:n Minor Planet Centerin kentaurin määritelmää, sillä niiden pienin etäisyys Auringosta on Jupiterin keskietäisyyttä pienempi. Damocloidit eivät osoita merkkejä komeettamaisesta aktiivisuudesta, mutta ratojensa mukaan ne ovat todennäköisesti loppuunpalaneita komeettoja. Damocloidit ovat saaneet nimensä 5335 Damoclesin mukaan. Muita Damocloideja ovat esim. 20461 Dioretsa ja (15504) 1999 RG<sub>33</sub>. Damocloideja sanotaan joskus *Damocloidi-asteroideiksi*, mutta kentaurien tapaisen etäisyytensä mukaan niitä ei voi välttämättä pitää varsinaisina asteroideina.

## Lähteet
Paz

**Paz** on Espanjan puolustusministeriön kehittämä tiedustelusatelliitti. Tämä SAR-tutkasatelliitti piti laukaista vuonna 2013, mutta laukaistiin vasta 22. helmikuuta 2018. Sen parina toimii aikanaan optisella aallonpituusalueella kuvaava espanjalainen Ingenio-satelliitti. 

Ministeriö tilasi vuonna 2007 satelliitin Hisdesat-organisaatiolta, joka tilasi teknisen toteutuksen EADS CASA-yhtiöltä. INTA kehittää satelliitin tarvitsemat maa-asemat ja datan käsittelykeskuksen. Satelliitin komentokeskus tulee Torrejoniin lähelle Madridia, seuranta-asema Maspalomasiin Kanarian saarille. Maasegmenttiä operoimaan valittiin marraskuussa 2011 Indra-yhtiö. 

Satelliitti pystyy ottamaan kuvia 30 cm:n resoluutiolla. Sen SAR-tutkaa toteutti suomalainen DA-Design Oy. Satelliitin suunniteltu toiminta-aika on 5,5 vuotta. Se painaa noin 1&nbsp;400 kg. Sen korkeus on noin kaksi metriä ja halkaisija on noin 1,2 metriä.

Satelliittia aiotaan käyttää rajavalvontaan ja laivojen aseman seurantaan. Se tukee AIS-tunnistusjärjestelmää. 
 
## Lähteet

## Aiheesta muualla
*
Veikkolan koulu

**Veikkolan koulu** on Kirkkonummen Veikkolassa sijaitseva peruskoulun luokkien 1–9 opetusta antava koulu. Vuonna 2020 koulussa oli noin 710 oppilasta. Veikkolan koulu oli Pohjois-Kirkkonummen ainoa suomenkielinen koulu, kunnes Vuorenmäen koulu avattiin Veikkolan urheilukentän laidalle syksyllä 2011. Veikkolan koulun rehtori on Jussi Roms ja apulaisrehtori Jussi Määttä.

Koulun etupihalla on Anna-Kaisa Ant-Wuorisen taideteos, punainen metallipallo, joka paljastettiin vuonna 2005.

## Historia
Veikkolan koulu perustettiin vuonna 1889 ja nykyinen koulurakennus valmistui vuonna 2004. Luokat 1-2 toimivat vuoteen 1986 asti rakennuksessa, jossa nykyään sijaitsee Veikkolan kirjasto. Vuoteen 1986 asti oppilaat siirtyivät 'alakoululta' 'yläkouluun' 3. luokasta eteenpäin, jolloin valmistui 'yläkoulun' laajennus ja 1. luokka aloitti siellä.
Useita vuosia koulu toimi Evitskogissa Stora Lonoks -järven luoteisrannalla entisessä TVK-opistossa. Veikkolan koulun vanha siipi purettiin vuonna 2019, kun tilalle tuli uusi siipi.

## Lähteet

## Aiheesta muualla
*Veikkolan koulun omat sivut
Torsten Söderhjelm

**Torsten Johan Valdemar Söderhjelm**  (4. lokakuuta 1879 Viipuri – 17. tammikuuta 1908 Firenze, Italia) oli suomalainen filosofian tohtori ja ruotsin kielellä kirjoittanut kirjailija.

Söderhjelmin vanhemmat olivat prokuraattori Werner Woldemar Söderhjelm ja Amanda Olivia Clouberg. Kielen ja kirjallisuudentutkija Werner Söderhjelm oli hänen vanhempi veljensä. Torsten Söderhjelm pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1901, lisensiaatiksi 1906 sekä maisteriksi ja tohtoriksi 1907.

Söderhjelm oli naimisissa vuodesta 1905 Thyra Thesleffin kanssa. Hän kuoli lavantautiin Firenzessä 28-vuotiaana tammikuussa 1908.

## Teoksia
* Albert Edelfelt : *Minnesteckningar, uppsatser och konstbref : ur tidningar, tidskrifter och tillfällighetspublikationer* ; utg. af T. S. Helios, Helsingfors 1905
* *[[Gustave Flaubert]]*. Konst och kultur 2. Helios, Helsingfors 1906 (suomeksi samalla nimellä, Otava 1906)
* *Die Sprache in dem altfranzösischen Martinsleben des Péan Gatineau aus Tours : eine Untersuchung über Lautverhältnisse und Flexion, Vers und Wortschatz*, väitöskirja. Mémoires de la Société néo-philologique à Helsingfors 4. Société néophilologique, Helsingfors 1906
* *Italiensk Renässans : litteratur- och kulturstudier*; tekijät Torsten Söderhjelm ja Werner Söderhjelm. Helios, Helsingfors 1907, 2. painos C. E. Fritze, Stockholm 1909, 3. painos 1912, 4. painos Schildt, Helsingfors 1926 (Verner Malisen suomentamana nimellä *Italian renessanssia : kirjallisuus ja kulttuuritutkielmia*, Otava 1908, 2. uud. Ilmari Ahman toim. painos)
* *Uppsatser och kritiker* ; red. af Werner Söderhjelm och Gunnar Castrén ; med en inledning af Gunnar Castrén. Helios, Helsingfors 1908

## Lähteet
* 
* 

### Viitteet
Global Security

**Global Security** on vuonna 2000 perustettu yhdysvaltalainen kaupallinen verkkosivusto, jonka seurantakohteita ovat puolustus, avaruustutkimus, vakoilu, joukkotuhoaseet ja sisäinen turvallisuus. Sen päämaja on Yhdysvalloissa Alexandriassa. Se luonnehtii olevansa seurantakohteidensa alalla "johtava taustatiedon lähde ja uutisjuttujen laatija". Sivusto tarjoaa tietoa verkkosivustonsa kautta. Sivuston käyttö on maksullista, mutta se tarjoaa kahdeksan artikkelia kuukaudessa luettavaksi maksutta. Sivuston on perustanut John E. Pike.

Talouslehti Forbes luokittelee sivuston yhdeksi parhaista verkon tietolähteistä ("Best of the Web").

## Lähteet
Hardware (täsmennyssivu)

**Hardware** voi tarkoittaa esimerkiksi:

* Hardware, tietokonelaitteisto
* Hardware (televisiosarja), brittiläinen tilannekomedia
* Mark 13 – tarkoitettu tappamaan (), vuoden 1990 elokuva
* Hardware (albumi), heavymetal-yhtyeen Krokus studioalbumi
Piotrków Pierwszy

**Piotrków Pierwszy** on kylä Jabłonnan kunnassa Lubninin voivodikunnassa Kaakkois-Puolassa. Se sijaitsee Czerniejówka-joen varrella. Vuoden 2011 väestönlaskennan mukaan Piotrków Pierwszyssä asui 1&nbsp;818 asukasta.

## Lähteet

## Aiheesta muualla
Reinhold Hedberg

**August Reinhold (A. R.) Hedberg**  (7. tammikuuta 1862 Petolahti – 28. helmikuuta 1922 Mustasaari) oli suomalainen pappi ja ruotsin kielellä kirjoittanut kirjailija. Hän oli myös ruotsalaisen kansanpuolueen kansanedustajana kahteen otteeseen.

Hedbergin vanhemmat olivat kappalainen Fredrik Hedberg ja Lovisa Johanna Rydberg. Hän pääsi ylioppilaaksi 1883, hänet vihittiin papiksi 1890 ja hän suoritti pastoraalitutkinnon 1896.

Hedberg toimi Mustasaaren vt. kappalaisena 1890-1891, Korsnäsin vt. kirkkoherrana 1891–1893, Bergön vt. kappalaisena  1893–1899, Mustasaaren pitäjänapulaisena 1899–1906 sekä viimeksi Mustasaaren kappalaisena 1906–1922. Suomen sisällissodan aikana hän oli sotapappina Jääkäriprikaatin II rykmentissä ja sai sotarovastin arvon 1919.

Hedberg oli ruotsalaisen kansanpuolueen kansanedustajana 1907–1909 ja 1917–1919 edustaen Vaasan läänin eteläistä vaalipiiriä.

Hedberg oli naimisissa kaksi kertaa
* 1890-1905 Helena Olivia Appelbergin (k. 1905) kanssa
* vuodesta 1908 Maria Constance Öbergin kanssa

## Teoksia
* *Minnesord talade i Gamla Wasas kyrkoruiner den 3 Augusti 1902*.     Vasa 1902
* *Österbottniskt bondbröllop i 7 tablåer enligt traditioner och originala sång- och meloditeckningar af Otto Andersson : dialoger och monologer på Petalaksdialekt af "En gammal landskapsmålare"*.       Brage, Helsinki 1907, 2. painos 1916, 3. painos 1923

## Kirjallisuutta
* Levi Jern (toim.) : *Till fältprosten A.R. Hedbergs minne : kort levnadsteckning av olika författare*.    1922
* Einar Spjut : *Människa och präst : fältprosten A.R. Hedberg*.    1959

## Lähteet
* 
*
Mikko Sipponen

**Mikko (Mickel) Sipponen** (2. heinäkuuta 1869 Valkjärvi – 17. toukokuuta 1939 Valkjärvi) oli suomalainen maanviljelijä, liikemies ja maallikkosaarnaaja joka toimi suomalaisen puolueen kansanedustajana ensimmäisissä eduskunnissa.

Sipposen vanhemmat olivat itsellinen Johan Sipponen ja Varpu Martikainen. Hän kävi kansakoulun ja toimi maanviljelijänä Valkjärvellä. Sipponen harjoitti lisäksi kärryjen ja rekien valmistusta, omisti myllyn ja sirkkelisahan sekä toimi metsänvartijana ja maallikkosaarnaajana. Hän oli neljän vuoden ajan Valkjärven kunnan rahastonhoitaja.

Sipponen oli suomalaisen puolueen kansanedustajana 1907–1909 edustaen Viipurin läänin itäistä vaalipiiriä. Hän toimi myös Valkjärven kunnanvaltuuston puheenjohtajana ja Valkjärven kunnallislautakunnan esimiehenä.

Mikko Sipponen oli naimisissa vuodesta 1897 Anni Liskin kanssa.

## Lähteet
*
Wii Balance Board

**Wii Balance Board** on Nintendon kehittämä tasapainoilulauta Wii-pelikonsolille, joka julkaistiin Japanissa 1. joulukuuta 2007 ja muualla maailmalla vuonna 2008. Se julkaistiin samaan aikaan Wii Fit -pelin kanssa lähes kaikissa paikoissa. Wii Balance Board esiteltiin ensimmäistä kertaa heinäkuussa 2007 E3-messuilla. Se toimii neljällä AA-paristolla, joilla sitä voidaan käyttää jopa 60 tuntia.

## Pelaaminen

Wii Balance Boardilla pelataan tasapainoilupelejä, tehdään joogaliikkeitä, nyrkkeillään ja kehitetään lihaksia pelaamalla lihastreenipelejä esimerkiksi Wii Fit ja Wii Fit Plus -peleissä. Wii Balance Boardia voidaan käyttää myös muiden pelien pelaamisessa, kuten Mario & Sonic at the Olympic Winter Gamesissa.

## Suunnittelu

Wii Balance Board käyttää Bluetooth-tekniikkaa. Se on suunniteltu kestämään enintään 150 kilogrammaa painavia käyttäjiä, tosin Japanissa painorajaksi on ilmoitettu 136 kilogrammaa. Vuonna 2012 julkaistu Wii U-konsoli on suunniteltu yhteensopivaksi Wii Balance Boardin kanssa.

## Lähteet
Gustaf Johannes Winter

**Gustaf Johannes Winter** (13. helmikuuta 1868 Lappeenranta – 31. joulukuuta 1924 Helsinki) oli suomalainen lääkäri ja kirjailija. Hän käytti nimimerkkejä *Alho* ja *H. Vaahersalo*.

## Elämä
Winterin vanhemmat olivat kaupunginlääkäri Edvard Winter ja Henrika Kristina Hällström. Hän pääsi ylioppilaaksi Helsingin alkeisopistosta 1886, opiskeli Helsingin yliopistossa ja valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1894. Winter toimi Sortavalan yleisen sairaalan ylilääkärinä 1895–1918. Suomen sisällissodan aikana Winter oli valkoisten Karjalan armeijan ylilääkärinä. Viimeksi hän toimi yksityislääkärinä Helsingissä vuodesta 1918 alkaen.

Winter oli Sortavalan kaupunginhallituksen jäsen 1910–1914. Hän on aloitteentekijänä, kun Sortavalaan alettiin suunnitella uutta piirisairaalaa 1898, ja osallistui myös ensimmäisten valtakunnallisten laulujuhlien järjestämiseen Sortavalan Vakkosalmen puistossa. Winter rakennutti vuonna 1909 Sortavalan lähelle Tarulinna-nimisen kansallisromanttista tyyliä edustaneen huvilan, jonka suunnitteli arkkitehti Eliel Saarinen. 

Winter oli Sortavalan edustaja porvarissäädyssä valtiopäivillä 1904–1905 ja 1905–1906. Viron vapaussodan aikana Winter toimi Viron Avustamisen Päätoimikunnan sairaanhoitoasiain toimikunnan puheenjohtajana ja sairaalan ylilääkärinä. Winter oli naimisissa vuodesta 1894 Aina Johanna Cederbergin kanssa.
__NOTOC__
## Teoksia
### Omalla nimellä
* *Lisiä epilepsian operativiseen hoitoon: Kaulasympaticus-resektsionista essentielli epilepsiassa. Esitelmä.* Eripainos Duodecimistä. Helsinki 1902.
* *Mitä muutoksia olisi toivottava n. k. yleisten siviilisairaalain lääkärien asemaan nähden: Alustus sairashuone-lääkärien kokouksessa Helsingissä syyskuun 16 päivänä*. Helsinki 1903.
* *Sortavalan yleisestä sairastalosta: Angiotrypsian käyttämisestä kirurgisissa leikkauksissa*. Eripainos Duodecimistä. Helsinki 1903.

### Nimimerkillä H. Vaahersalo
* *Ceylon: Kuvauksia ja vaikutelmia tropiikin ihmesaarelta*. Matkoja ja seikkailuja 5. Kirja, Helsinki 1925.

## Lähteet
* 
* 

### Viitteet

## Aiheesta muualla
Raideri

**Raideri** eli **raider** tai **rider** on laulajan, muun esiintyjän tai yhtyeen luettelo toiveista tai vaatimuksista esiintymispaikan järjestäjille.

## Palveluraideri

Palveluraideri on lista toiveista tai vaatimuksista, jotka koskevat esiintyjän käytössä olevia palveluita esiintymispäivänä. Joskus ne esitetään teknisen raiderin yhteydessä ja joskus vasta lähempänä esiintymispäivää.

Joitakin yleisiä vaatimuksia tai toiveita ovat
* tietty ruokavalikoima
* halutut juomat
* pyyhkeet
* kuljetukset
* hotelli
* assistentti hoitamaan asioita tai esimerkiksi ajamaan autoa
* liput esiintymiseen jaettavaksi ystäville ja sukulaisille
* turvallisuus.

## Tekninen raideri

Asiakirja määrittelee etukäteen esiintymiseen liittyvät tekniset vaatimukset käytettävistä laitteista ja teknisestä henkilökunnasta.

Tavallisia vaatimusalueita ovat
* äänentoisto
* valaistus
* esiintymispaikan oma tekninen henkilökunta.
Aate Olkkonen

**Adolf (Aate) Olkkonen** (18. kesäkuuta 1877 Haapajärvi – 29. huhtikuuta 1949 Haapajärvi) oli suomalainen kunnankirjuri ja kunnallisneuvos joka toimi Suomalaisen puolueen kansanedustajana ensimmäisessä eduskunnassa.

Olkkosen vanhemmat olivat talollinen Thomas Olkkonen ja Kaisa Lisa Alaparkkila. Hän oli Haapajärven kunnankirjuri ja kirjanpitäjä 1901–1905, Haapajärven lainajyvästön hoitaja yli 30 vuoden ajan vuodesta 1903 alkaen, Haapajärven kirkonisäntä 1909–1913, Haapajärven kunnan rahastonhoitaja 1911–1917 ja 1923–1926, uudelleen Haapajärven kunnankirjuri 1916–1947 sekä Haapajärven aluekassanhoitaja vuodesta 1926. Olkkosella oli myös oma *Huhtala*-niminen palstatila Siiponkosken kylässä.

Olkkonen oli suomalaisen puolueen kansanedustajana 1907–1908 edustaen Oulun läänin eteläistä vaalipiiriä. Hän toimi myös Haapajärven kuntakokouksen puheenjohtajana 1908–1910 ja kunnallislautakunnan puheenjohtajana vuodesta 1911. Olkkonen sai kunnallisneuvoksen arvon 1937.

Aate Olkkonen oli naimisissa 1899–1943 Lyydia Junttilan (k. 1943) kanssa.

## Lähteet
* 
* Kirjastovirman henkilögalleria : Adolf Olkkonen
CONCACAF Gold Cup 2011

**CONCACAF Gold Cup 2011** oli järjestyksessään 11. järjestetty CONCACAF Gold Cup -turnaus. Se pelattiin edellisten vuosien tapaan Yhdysvalloissa 5.–25. kesäkuuta. Voittajaksi selviytyi Meksiko, jolle mestaruus oli järjestyksessään yhdeksäs ja jo toinen peräkkäin. Finaalissa maa kukisti Yhdysvallat 4–2.

## Pelipaikat
Turnauksessa käytettiin yhteensä 13 stadionia.

## Alkulohkot
Joukkueet jaettiin kolmeen neljän joukkueen alkulohkoon. Alkulohkojen kaksi parasta sekä kaksi parasta lohkokolmosta selviytyivät pudotuspelivaiheeseen. 

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

## Jatkolohko

## Pudotuspelit

### Puolivälierät

----

----

----

### Välierät

----

### Loppuottelu

## Maalintekijät

;7 maalia
* Javier Hernández
;4 maalia

* Rodolfo Zelaya

* Aldo de Nigris

;3 maalia

* Marco Ureña
* Jerry Bengtson
* Carlo Costly

* Demar Phillips
* Pablo Barrera
* Giovani dos Santos

* Andrés Guardado
* Luis Tejada
* Clint Dempsey

;2 maalia

* Dwayne De Rosario
* Brice Jovial

* Carlos Ruiz
* Ryan Johnson

* Gabriel Gómez
* Jozy Altidore

;1 maali

* Randall Brenes
* Joel Campbell
* Dennis Marshall
* Heiner Mora
* Álvaro Saborío
* Yénier Márquez
* Arturo Alvarez
* Lester Blanco

* Eliseo Quintanilla
* Osael Romero
* Clive Murray
* José Javier del Aguila
* Carlos Gallardo
* Marco Pappa
* Walter Martínez
* Alfredo Mejía

* Omar Daley
* Luton Shelton
* Efraín Juárez
* Rafael Márquez
* Blas Pérez
* Michael Bradley
* Landon Donovan
* Clarence Goodson

;1 oma maali

* Jermaine Taylor (ottelussa Yhdysvaltoja vastaan)

* Clarence Goodson (ottelussa Panamaa vastaan)
Wessel Freytag von Loringhoven

**Wessel Freiherr Freytag von Loringhoven** (10. lokakuuta 1899 – 26. heinäkuuta 1944) oli saksalainen eversti toisessa maailmansodassa. Hän oli Claus von Stauffenbergin hyvä ystävä. Hän kuului saksalaiseen vastarintaliikkeeseen. Freytag von Loringhoven oli yksi osallinen heinäkuun 20. päivän salaliittoon, jonka tehtävänä oli salamurhata Adolf Hitler.

## Henkilökuva
Wessel Freytag von Loringhoven varttui Adiamündessa Baltian saksalaisessa perheessä. Von Loringhoven liittyi Landeswehriin vuonna 1918. Hänestä tuli myöhemmin upseeri ja hän liittyi 13.sta jalkaväkirykmenttiin, joka palveli Latviassa. Vuonna 1922 hän jätti latvian ja päätti liittyä Reichswehriin. Alkuun von Loringhoven tunsi myötätuntoa kansallissosialismia kohtaan, mutta vuonna 1934 sattuneen pitkien puukkojen yön jälkeen hän oli tyytymätön kansallissosialistien julmiin puhdistuksiin, jolloin useita kansallissosialismin vastustajia murhattiin. Ajan kuluessa ja useiden natsien julmuuksien myötä von Loringhoven päätti liittyä vastarintaliikkeeseen vuonna 1943.

## 20. päivän salaliitto
Wessel Freytag von Loringhoven otti osaa attentaattiin, jossa tehtävänä oli syökseä Adolf Hitler vallasta ja saada sota loppumaan. Freytag von Loringhovenin tehtävä oli toimittaa räjähteet ja siihen liittyvät osat Claus von Stauffenbergille, jonka tehtävä oli viedä pommi Hitlerin päämajaan Itä-Preussiissa. Salaliiton epäonnistuttua useita siihen osaa ottaneita vangittiin ja teloitettiin myöhemmin. Gestapo vangitsi von Loringhovenin kuusi päivää attentaatin jälkeen 26. heinäkuuta 1944. Gestapo määräsi von Loringhovenia tekemään itsemurhan vielä samana päivänä. Hän teki itsemurhan Mauerwaldissa Itä-Preussissa.

## Attentaatin jälkeen
Wessel Freytag von Loringhovenin kuoleman jälkeen hänen vaimonsa pidätettiin ja vangittiin mahdollisesta osallisuudesta salaliittoon. Vaimo joutui eroon heidän neljästä pojastaan useiden kuukausien ajaksi. Liittoutuneet vapauttivat vaimon ja lapset sodan lopulla.

## Muuta
Bernd Freytag von Loringhoven oli Wessel Freytag von Loringhovenin serkku. Bernd von Loringhoven pakeni Berliinistä sodan lopulla ennen kuin liittoutuneet valtasivat kaupungin toukokuussa 1945. Bernd von Loringhoven selvisi sodasta hengissä ja kuoli helmikuussa 2007.
Super 8 (täsmennyssivu)

**[[Super 8]]** on elokuvaamiseen tarkoitettu kaitafilmiformaatti. Sen lisäksi se voi tarkoittaa esimerkiksi:

* ''Super 8'' (albumi), rockyhtye Züri Westin albumi
* ''Super 8'' (elokuva), vuoden 2011 elokuvan ohjannut J.J. Abrams
* Super 8 Hotels, pohjoisamerikkalainen hotelliketju
* Super8 & Tab, suomalainen elektronisen musiikin duo
* Super 8 (käsipallo), Englannin käsipallon pääsarja
Aukusti Hiltula

**Antti Aukusti Hiltula**, sukunimi aik. *Keränen* (23. tammikuuta 1854 Pudasjärvi – 21. huhtikuuta 1928 Pudasjärvi) oli suomalainen maanviljelijä ja kauppias joka toimi Suomalaisen puolueen kansanedustajana ensimmäisissä eduskunnissa.

Hiltulan vanhemmat olivat maanviljelijä Tuomas Keränen ja Carin Saarijärvi. Hän kävi ala-alkeiskoulun ja toimi sitten maanviljelijänä Pudasjärvellä. Hän piti myös kauppaliikettä 1890-luvulta alkaen ja oli Pudasjärven seurakunnan kirkkoväärti 1881–1899.

Hiltula oli suomalaisen puolueen kansanedustajana 1907–1909 edustaen Oulun läänin pohjoista vaalipiiriä. 

Hiltula oli naimisissa vuodesta 1879 Kreeta Liisa Sankalan kanssa.

## Lähteet
*
Phaluran kieli

**Phaluran kieli** on Pakistanin Khyber Pakhtunkhwan maakunnan Chitralin ja Panjkoran laaksoissa puhuttava dardilainen kieli. Sen puhujia arvioidaan olevan tuhatkunta tai jopa 8&nbsp;600 henkeä.

Phalura kuuluu dardilaisten kielten itäiseen ryhmään. Se toimii yhteisön suullisen kanssakäymisen välineenä.

## Lähteet
Sawi

**Sawi** on Afganistanin Kunarin maakunnassa puhuttava dardilainen kielimuoto. Sen puhujat asuvat lähellä Pakistanin rajaa Kunarjoen varrella sijaitsevassa Saun kylässä. Vuonna 1983 puhujia arvioitiin olevan noin 3&nbsp;000 henkeä. Toisen tiedon mukaan he olisivat siirtyneet pakolaisina Pakistanin Chitralin laaksoon, josta lähes 3&nbsp;000 henkeä on viime vuosina palannut Afganistaniin.

Sawin lähin sukukieli on Pakistanin puolella puhuttu phalura, jonka eriytyneenä murteena sitä voidaan pitää. Kieli toimii yhteisön suullisen kanssakäymisen välineenä. Suurin osa puhujista osaa ilmeisesti paštua ja osa myös daria.

## Lähteet
Oskar Hackman

**Walter Oskar Hackman**  (27. heinäkuuta 1868 Viipuri – 2. elokuuta 1922 Helsinki) oli suomalainen filosofian tohtori ja valtiopäivämies.

## Henkilöhistoria
Hackmanin vanhemmat olivat konsuli Woldemar Hackman ja Emilia Krohn. Hänen veljiään olivat arkeologi Alfred Hackman ja geologi Victor Hackman. Hän pääsi ylioppilaaksi Leipzigissa 1887 ja valmistui filosofian kandidaatiksi 1892, maisteriksi 1904 sekä lisensiaatiksi ja tohtoriksi 1905.

Hackman oli aatelissäädyn edustaja valtiopäivillä 1894, 1897, 1899, 1900, 1904–1905 ja 1905–1906.

## Teoksia

* *Die Polyphemsage in der Volksüberlieferung*, väitöskirja. Helsingfors 1904
* *Katalog der Märchen der finnländischen Schweden mit Zugrundelegung von Aarnes Verzeichnis der Märchentypen ausgearbeitet*. Suomalainen tiedeakatemia, Hamina 1911
* * Finlands svenska folkdiktning 1 A : Sagor, referatsamling 1* ; utg. av Oskar Hackman. Svenska litteratursällskapet i Finland, Helsingfors 1917
* * Finlands svenska folkdiktning 1 A : Sagor, referatsamling 2* ; utg. av Oskar Hackman. Svenska litteratursällskapet i Finland, Helsingfors 1920
* *Tölö sockerbruks historia*. Tölö sockerbruk, Helsingfors 1923

## Saksannoksia
* Kaarle Krohn : *Bär (Wolf) und Fuchs : eine nordische Tiermärchenkette  : vergleichende Studie von Kaarle Krohn* ; aus dem finnischen übersetzt von Oscar Hackman. Helsingfors 1888
* K. F. Karjalainen : *Die Religion der Jugra-Völker 1-2* : Mit Unterstützun des staatlichen Literaturfondes. Suomalainen Tiedeakatemia,, Helsinki 1921

## Lähteet
* 
* 

### Viitteet
Šinan kieli

**Šinan kieli** on Kashmirin pohjoisosassa asuvien šinojen puhuma dardilainen kieli. Vuonna 1981 sen puhujia arvioitiin olevan noin 500&nbsp;000 henkeä.

Šina kuuluu dardilaisten kielten itäiseen ryhmään. Se jakautuu useisiin murteisiin, jotka ovat keskenään pääosin ymmärrettäviä. Fonologiassa ja morfologiassa on havaittavissa ei-indoeurooppalaista vaikutusta. Indoeurooppalaisista kielistä šinaan on vaikuttanut varsinkin kašmiri.

Kieli toimii yhteisön suullisen kanssakäymisen välineenä. Osa šinoista osaa myös kašmiria tai tiibetiläisiä murteita. Viime aikoina šinaa varten on luotu urduun perustuva kirjoitusjärjestelmä.

## Lähteet
J. A. Halonen

**Johan Alfred Halonen**  (30. heinäkuuta 1879 Kokkola – 26. maaliskuuta 1922 Rauma) oli suomalainen opettaja ja kirjallisuuden suomentaja. Hän käytti nimimerkkiä *A. H.*.

Halosen vanhemmat olivat merimies, suolamestari Sefanias Halonen ja Anna Maria Orjala. Hän pääsi ylioppilaaksi Vaasan lyseosta 1899 ja valmistui filosofian kandidaatiksi 1905 ja maisteriksi 1910.

Halonen toimi Rauman lyseon venäjän ja historian (ruotsin) opettajana vuodesta 1905 ja hän oli koulun johtaja vuodesta 1915.

Halonen oli naimisissa vuodesta 1907 Olga Amanda Virtasen kanssa.

## Suomennoksia
* Arkadij Avertshenko : *Iloisia juttuja* ; alkutekstin kolmannestatoista painoksesta suomentanut A. H. Karisto 1912
* Nikolai Gogol : *[[Taras Bulba]] : kertomus kasakkavallan mahtavuuden ajoilta*. Karisto 1913

## Lähteet
* 
*
Baškarikin kieli

**Baškarikin** eli **gawrin kieli** on Pakistanissa Panjkoran yläjuoksun vuoristokylissä puhuttava dardilainen kieli. Sen puhujat kutsuvat sitä *kohistaniksi* eli ”vuoristokieleksi”. Vuonna 1995 puhujia arvioitiin olevan noin 60&nbsp;000–80&nbsp;000 henkeä. Toisen tiedon mukaan heitä olisi vain 1&nbsp;500.

Baškarik (gawri) kuuluu dardilaisten kielten itäisen ryhmän kohistanilaiseen alaryhmään. Se toimii yhteisön suullisen kanssakäymisen välineenä.

## Lähteet
Ida Castalia Lönnbeck

**Ida Castalia Lönnbeck** os. *Lindström*  (27. tammikuuta 1845 Tammisaari – 1. joulukuuta 1920 Tukholma) oli suomalainen ruotsin kielellä kirjoittanut runoilija. Hän käytti nimimerkkejä ****talia*, *-talia* tai *...talia*

Ida Castalia Lönnbeck oli naimisissa vuodesta 1885 vapaakirkon saarnaaja Fredrik Waldemar Lönnbeckin (1854–1914) kanssa.

## Teoksia
* *Sånger af ***talia*.      F. W. Lönnbeck, Ekenäs 1893 

## Lähteet
* 
* Wikiaineisto : Kuka kukin oli 1961, Fredrik Waldemar Lönnbeckin tiedot

## Aiheesta muualla
* Kirjasampo.fi: Ida Castalia Lönnbeck
Torwalin kieli

**Torwalin kieli** on Pakistanin Khyber Pakhtunkhwan maakunnassa Swatin yläjuoksun Torwalin alueella puhuttava dardilainen kieli. Vuonna 1987 sen puhujia arvioitiin olevan noin 60&nbsp;000 henkeä.

Torwali kuulu dardilaisten kielten itäiseen alaryhmään. Se toimii yhteisön suullisen kanssakäymisen välineenä.

## Lähteet
Khowarin kieli

**Khowarin kieli** on Pakistanin pohjoisosassa entisen Chitralin ruhtinaskunnan alueella asuvien khojen puhuma dardilainen kieli. Erillisiä puhujaryhmiä on myös Afganistanissa ja Intiassa sekä yksittäisiä puhujia Tadžikistanin Vuoristo-Badahšanin autonomisella alueella. Vuonna 1992 kielen puhujia arvioitiin olevan yhteensä noin 250&nbsp;000 henkeä.

Khowar kuuluu dardilaisten kielten keskisen ryhmän pohjoiseen alaryhmään. Viime aikoihin saakka se oli ainoastaan yhteisön suullisen kanssakäymisen väline. Hiljattain on alettu julkaista tekstejä urduun perustuvalla kirjoitusjärjestelmällä. Khowar toimii myös Chitralin muiden kielten puhujien yhteisenä kommunikaatiovälineenä. Sitä kutsutaankin usein *chitralin kieleksi*.

## Lähteet

## Aiheesta muualla
Kalašan kieli

**Kalašan kieli** on Pakistanissa Chitralin alaosassa asuvan kalašheimon puhuma dardilainen kieli. Vuonna 1991 sen puhujia arvioitiin olevan 4&nbsp;500.

Kalaša kuuluu dardilaisten kielten keskisen ryhmän pohjoiseen alaryhmään. Se toimii yhteisön suullisen kanssakäymisen välineenä.

## Lähteet
Ingeborg Malmström

**Lucina Konstantia Ingeborg Malmström**, o.s. *Wallenius* (1. tammikuuta 1831 Oulu – 7. kesäkuuta 1919 Helsinki) oli suomalainen ruotsin kielellä kirjoittanut runoilija. Hän käytti nimimerkkiä *[[Myosotis palustris]]*.

Ingeborg Malmströmin vanhemmat olivat lääninrahastonhoitaja Johan Konstantin Wallenius ja Katarina Margareta Ramberg, joka kuoli S/S Österbotten-laivan palossa 1874. Malmströmin veli oli oopperalaulaja ja taidemaalari Otto Vallenius.

Malmström oli paitsi runoilija, myös taidemaalari, joka oli saanut opetusta kuululta kirkkotaiteen tekijältä Robert Wilhelm Ekmanilta. Oman kertomansa mukaan Malmström oli maalannut ainakin kolmen kirkon alttaritaulut, niistä yksi on Suodenniemen kirkossa. Malmström kertoi maalanneensa myös Helsingin pitäjän Pyhän Laurin kirkon alttaritaulun, mutta sitä pidetään yleisesti hänen opettajansa Ekmanin työnä.

Ingeborg Malmström oli naimisissa vuodesta 1857 rovasti Karl Robert Malmströmin kanssa.

## Teokset
;Nimellä Myosotis palustris
* *Dikter: urval ur en större samling*: Andra häftet; af Myosotis palustris. Författare, Viborg 1899
* *Dikter: urval ur en större samling*: Tredje häftet; af Myosotis palustris. Författare, Åbo 1899

## Lähteet
* 
* 

### Viitteet
Alex W. Boisman

**Alexander Wilhelm Boisman**  (12. elokuuta 1851 Loviisa – 14. syyskuuta 1922 Helsinki) oli suomalainen lakimies ja ruotsin kielellä kirjoittanut kirjailija. Hän käytti nimimerkkejä *A.W.B.*, *B-n* ja *Sextius*.

Boismanin vanhemmat olivat postinhoitaja, majuri Alexander Gustaf Boisman ja kreivitär Ida Kvilecka-Gluszczewska. Hän pääsi ylioppilaaksi Helsingin yksityislyseosta 1869 ja valmistui filosofian kandidaatiksi ja maisteriksi 1873 sekä molempien oikeuksien kandidaatiksi 1879. Boisman sai varatuomarin arvon 1882.

Boisman toimi aluksi senaatin ensimmäisenä kopistina ja sitten 1888–1922 Postihallituksen ensimmäisenä reviisorina.

Boisman oli naimisissa vuodesta 1893 Katarina Charlotta Sivénin kanssa.

## Teoksia
* *Samhällsbilder i dramatisk form 1 : Vår ungdom eller sport och kärlek* : lustspel i 5 akter fullbordadt i mars 1892 ; framstälda af A. W. B. Författare, Helsingfors 1894
* *Historik öfver den finska postförvaltningen A : under perioden 1855-1881*. Författare, Helsingfors 1895
* *Bidrag till arbetarefrågan : i anledning af de senaste strejkförsöken*. Författare, Helsingfors 1900
* *Om rättskontrollerna i den svensk-finska civila inre förvaltningen med särskildt afseende åt den judiciela sjelfstyrelsen i häradet (domsagan) eller det svensk-finska ”selfgovernment”*, väitöskirja. Helsingfors 1908
* *Om rättvisa och offentliga intressen i statsförvaltningen : bilaga till afhandlingen ”Om rättskontrollerna i den svensk-finska civila inre förvaltningen” etc*. Helsingfors 1908
* *Några anmärkningar till ”Lainopin alkeet”, af prof. [[Allan Serlachius]]*. Helsingfors 1910
* *Skillnaden mellan offentlig och privaträtt i afseende å kriteriet för motsatsen mellan dem : ett försök till lösning af problemet*. Helsingfors 1915
Nimimerkillä *Germanicus*:
* *Republik eller monarki 1-3*. Helsingfors 1918
Nimimerkillä *Sextius*:
* *Ett inlägg i den sociala frågan*. Helsingfors 1894
Nimimerkillä *Vanhoillis-radikaali*:
* *Bellum sociale-qvaestio juris : sosiaalinen lakikysymys-riita* : vaalipuhe, kirjoittanut Vanhoillis-radikaali. Tekijä, Helsinki 1919

## Lähteet
* 
* 
* SLS Dramadatabasen Daniel
Knut Holm

**Erik Valdemar Knut Holm**  (16. helmikuuta 1868 Kokkola – 12. elokuuta 1922 Helsinki) oli suomalainen rautatietarkastaja ja ruotsin kielellä kirjoittanut kirjailija. Erottuaan rautateiden palveluksesta Holm piti kahvilaa Esplanadin varrella. Hän oli myös Svenska klubbenin taloudenhoitajana. Holm kuoli 54-vuotiaana elokuussa 1922 angiinan seurauksena.

Holm kirjoitti kaksiosaisen romaanin *Stenbibeln* joka perustui nähtävästi hänen omiin elämänvaiheisiinsa.

Knut Holmin kerrottiin saaneen haltuunsa buddhalaisen taikakiven ollessaan vuonna 1900 Jaltalla Krimillä etsimässä aihetta kirjalleen. Kivi joka oli kooltaan 17x10x2 senttimetriä oli kadonnut sata vuotta aikaisemmin Mongolian Urgasta ja Jaltalla sitä oli käytetty kirjanpainimena ja siihen oli painettu muutamia venäläisiä kirjaimia. Holm ja hänen perillisensä säilyttivät sitten kiveä kassalokerossa Pohjoismaiden Yhdyspankin kassaholvissa Helsingissä. Holm käsitteli kirjassaan tätä kiveä. Kiven kerrottiin tuottavan onnea sille maalle, jossa sitä säilytettiin.

## Teoksia
* *Stenbibeln : Ungdomsminnen och drömmar : Del 1*.     Söderström, Helsingfors 1917
* *Stenbibeln : Del 2*.     Söderström, Helsingfors 1918

## Lähteet
* 
* Svenskösterbottniska författare: Knut Holm (1868–1922)
Vihtori Lähde

**Juhana Vihtori Lähde**  (10. maaliskuuta 1867 Loimaa – 8. joulukuuta 1922 Tornio) oli suomalainen kirjailija. 

## Teoksia
Nimellä *Vihtori Lähde*:
* *Paavolan Kerttu ja Mäkelän Pentti : kuvaus kansan elämästä*. Toivo II, Turku 1891
* *Kansanopistolaisten albumi : kansan nuorison sydänkaikuja* ; toim. Vihtori Lähde. OWB, Kuopio 1899
* *Meidän oikeutemme ja velvollisuutemme*. Tekjä, Kuopio 1899
* *Mietelmiä*. Malmström, Kuopio 1900
* *Alfrida* : romaani. OWB, Kuopio 1901
* *Hillitse himosi ja aukaise silmäsi*. Raittiuden ystävien lehtisiä n:o 59. 2. painos Helsinki 1904, 3. painos 1905
* *Kohtaus kuntakokouksessa*. Näytelmäkirjasto n:o 3. Yrjö Weilin, Helsinki 1904
* *Suomen valtiotilanteesta tällä hetkellä*. Pohjola sanoman kirjapaino, Kemi 1917
Nimellä *Juhana Vihtori Lähde*:
* *Kusti pojan lankeemus : toisille pojille varoitukseksi*. Tornion raittiuspiirin kirjanen. Tornion raittiuspiiri, Oulu 1915

## Lähteet
*
Wulfhelm

**Wulfhelm** (k. 941) oli Canterburyn arkkipiispa ja sitä ennen Wellsin piispa.

## Elämä
Wulfhelm vihittiin Wellsin piispaksi 923–925 välisenä aikana ja Canterburyn arkkipiispaksi vuonna 926. Hän kävi henkilökohtaisesti noutamassa palliumin Roomasta paavi Johannes X:ltä, mikä vielä tuohon aikaan oli epätavallista. Arkkipiispana ollessaan hänelle lahjoitettiin kaksi evankeliumikirjaa, jotka ovat säilyneet tuomiokirkossa.

## Lähteet
Televero

**Televero** oli Suomessa vuosina 1994 ja 1995 telepalveluista peritty ylimääräinen 9 prosentin kulutusvero arvonlisäveron lisäksi.

## Lähteet

## Aiheesta muualla
* Verohallituksen päätös televerotusta koskevasta ilmoittamisvelvollisuudesta 1266/1993
Tirahin kieli

**Tirahin kieli** on Afganistanin Nangarharin maakunnassa Jalalabadin kaakkoispuolella lähellä Pakistanin rajaa sijaitsevan Tirahin alueen muutamissa kylissä puhuttava dardilainen kieli. Vuonna 1981 sen puhujia arvioitiin olevan ehkä noin 20&nbsp;000 henkeä. Toisen tiedon mukaan lähes 5&nbsp;000 hengen etnisestä ryhmästä enää muutama puhuu tirahia.

Tirahi kuuluu dardilaisten kielten keskisen ryhmän eteläiseen alaryhmään. Sen puhujat osaavat myös ympäröivän väestön kieltä paštua.

## Lähteet
Pašain kieli

**Pašain kieli** on Afganistanin Kapisan, Laghmanin ja Kunarin maakunnissa Kabuljoen pohjoispuolella asuvien pašaiden puhuma dardilainen kieli. Vuonna 1982 sen puhujia arvioitiin olevan noin 108&nbsp;000 henkeä.

Pašai kuuluu dardilaisten kielten keskiseen ryhmään. Se jakautuu toisistaan voimakkaasti poikkeaviin murteisiin, joiden puhujat eivät usein lainkaan ymmärrä toisiaan. Kieli toimii yhteisön suullisen kanssakäymisen välineenä. Viime aikoina sitä on yritetty käyttää myös kirjallisesti arabialaisen kirjaimiston pohjalta. Miehistä huomattava osa puhuu myös paštua tai daria, jotka ovat syrjäyttämässä pašain. Historiallisten tietojen ja paikannimistön perusteella sen alue on aikaisemmin ollut huomattavasti laajempi.

## Lähteet
Kurdari

**Kurdari** on Afganistanin Kunarin maakunnassa Kunarin sivujoen Pechin varrella sijaitsevissa kylissä puhuttava dardilainen kielimuoto. Saatavilla olevien hajanaisten tietojen perusteella sitä voidaan ehkä pitää pašain murteena. Kurdari toimii yhteisön suullisen kanssakäymisen välineenä.

## Lähteet
Grangalin kieli

**Grangalin kieli** on Afganistanin Kunarin maakunnassa Kunarin sivujokeen Petchiin laskevan Digaljoen varrella sijaitsevassa Grangalin kylässä puhuttava dardilainen kieli. Kylässä on noin 50 perhettä, joista jo vuonna 1970 osa ei seka-avioliittojen takia puhunut grangalia. Kaikki puhujat osaavat paštua.

Grangali kuuluu dardilaisten kielten keskisen ryhmän eteläiseen alaryhmään. Sen lähin sukukieli on šumašti. On mahdollista, että grangali on sama kieli kuin aikaisemmin sammunut ningalami, ellei kyse sitten ole läheisistä murteista.

## Lähteet
Ningalamin kieli

**Ningalamin kieli** on Afganistanin Kunarin maakunnassa Kunarin sivujokeen Petchiin laskevan Waygalin suussa sijaitsevassa Ningalamin kylässä puhuttu kuollut dardilainen kieli. Sen puhujat siirtyivät paštun kieleen 1900-luvun alkupuolella. Ningalamin olemassaolo havaittiin vuonna 1949, jolloin elossa oli vain yksi kieltä jossain määrin taitanut ihminen. Vähäisen aineiston perusteella voidaan päätellä, että ningalami on samankaltainen tai mahdollisesti jopa sama kieli kuin grangali.

## Lähteet
Šumaštin kieli

**Šumaštin kieli** on Afganistanin Kunarin maakunnassa Kunarin sivujoen Mazarin varrella sijaitsevassa Bar Šumaštin kylässä puhuttava dardilainen kieli. Kielen puhujia asuu noin kahdessakymmenessä taloudessa. Erään tiedon mukaan heitä on ehkä tuhat henkeä.

Šumašti kuuluu dardilaisten kielten keskisen ryhmän eteläiseen alaryhmään. Sen lähin sukukieli on gawar. Kieli toimii yhteisön suullisen kanssakäymisen välineenä.

## Lähteet
Remy Thorne

**Remington Hunter** "Remy" **Thorne** (s. 22. joulukuuta 1995 Miami, Florida) on yhdysvaltalainen näyttelijä, kirjailija ja malli. Hän on näyttelijätär Bella Thornen isoveli, ja hänellä on myös siskot Kaili (s.1992) ja Dani (s. 1993). Thorne on esiintynyt muun muassa sarjoissa *[[House (televisiosarja)|House]]*, *[[Las Vegas (televisiosarja)|Las Vegas]]* ja *[[Criminal Minds – FBI-tutkijat|Criminal Minds]]*.

## Aiheesta muualla
*
Katarkalain kieli

**Katarkalain kieli** on Afganistanin Kunarin maakunnassa Kunarin sivujoen Pechin alajuoksulla sijaitsevassa Katarkalan ja mahdollisesti myös Wotapurin kylässä puhuttava dardilainen kieli. Sen puhujamäärä on tuntematon.

Katarkalai kuuluu dardilaisten kielten keskisen ryhmän eteläiseen alaryhmään. Se toimii yhteisön suullisen kanssakäymisen välineenä.

## Lähteet
Gawarin kieli

**Gawarin** tai **gawar-batin kieli** (myös *narisati*) on Kunarjoen laaksossa molemmin puolin Afganistanin ja Pakistanin rajaa puhuttava dardilainen kieli. Vuonna 1992 sen puhujia arvioitiin olevan noin 10&nbsp;000 henkeä. Toisen tiedon mukaan heitä olisi vain 1500.

Gawar kuuluu dardilaisten kielten keskiryhmän eteläiseen alaryhmään. Se toimii yhteisön suullisen kanssakäymisen välineenä.

## Lähteet
REST

**REST** () on Roy Fieldingin vuonna 2000 väitöskirjassaan nimeltä Architectural Styles and the Design of Network-based Software esittelemä arkkitehtuurityyli ohjelmointirajapintojen toteuttamiseen. RESTful-arkkitehtuuri ei ota kantaa käytettävään protokollaan. Yleensä RESTful-arkkitehtuuriin perustuvia ohjelmointirajapintoja toteutetaan joko HTTP tai HTTPS-protokollien avulla. 

REST-ohjelmointirajapintojen avulla voidaan lähettää HTTP- tai HTTPS-pyyntöjä palvelimille, jotka palauttavat esimerkiksi JSON- tai XML-muotoisia vastauksia. Tällä tavoin dataa voidaan siirtää helposti palvelimelta toiselle.

## RESTful-arkkitehtuurityyli

Taulukko 1. RESTful-arkkitehtuurityylin rajoitteista ja pakollista perusperiaatteista.

Tärkeää on ymmärtää, että RESTful-periaatteita sovelletaan. Käytännössä juuri mikään ohjelmointirajapinta ei täytä vaatimusta 4d (HATEOS). Silloin ohjelmointirajapintaa kutsutaan RESTin kaltaiseksi ohjelmointirajapinnaksi.

## Tavoitteet
REST-arkkitehtuurin on tarkoitus parantaa rajapintojen
* suorituskykyä
* skaalautuvuutta
* yksinkertaisuutta
* muunneltavuutta
* siirrettävyyttä
* luotettavuutta.

## Lähteet

## Aiheesta muualla
* 
*
Damelin kieli

**Damelin kieli** on Pakistanin Khyber Pakhtunkhwan maakunnassa Kunarin jokilaaksossa sijaitsevassa Damelin kylässä puhuttava indoiranilainen kieli. Vuonna 1992 sen puhujia arvioitiin olevan 3000–5000 henkeä.

Dameli tunnetaan ainoastaan laakson ulkopuolella käyneiltä puhujilta saaduista tiedoista. Niiden perusteella se sisältää sekä dardilaisia että nuristanilaisia piirteitä.

## Lähteet

## Aiheesta muualla
* Decker, Kendall D. (1992) ''Languages of Chitral.''  *Sociolinguistic Survey of Northern Pakistan*, 5. Islamabad: National Institute of Pakistan Studies, Quaid-i-Azam University and Summer Institute of Linguistics. xxii, 257 p. . 

* Morgenstierne, Georg (1926) *Report on a Linguistic Mission to Afghanistan.* Instituttet for Sammenlignende Kulturforskning, Serie C I-2. Oslo. .

* Morgenstierne, Georg (1942) "Notes on Dameli. A Kafir-Dardic Language of Chitral." *Norsk Tidsskrift for Sprogvidenskap* Vol. 12: 115 - 198.

* Perder, Emil (2013) ''A Grammatical Description of Dameli.'' Dissertation, Stockholm: Department of Linguistics, Stockholm University. .